- "Olaru şi Coman sau Dică şi Rădoi?"
- Mihai Stoica a oferit imediat răspunsul
"Olaru şi Coman sau Dică şi Rădoi?" este întrebarea la care Mihai Stoica a dat răspunsul. MM a fost pus să aleagă între actualele vedete ale FCSB-ului şi alţi doi foşti jucători care de asemenea au scris istorie în tricoul roş-albastru. Acesta a transmis că i-ar alege pe toţi patru.
Florinel Coman şi Darius Olaru traversează o formă de vis la FCSB, în acest sezon. Ambii sunt golgheterii Ligii 1, având câte 14 goluri marcate în campionat.
"Olaru şi Coman sau Dică şi Rădoi?" Mihai Stoica a dat răspunsul
Mihai Stoica a declarat că i-ar vrea pe Nicolae Dică şi Mirel Rădoi împrumut la FCSB, pentru un an, pentru a evolua alături de Darius Olaru şi Florinel Coman. MM a transmis că nu poate face o alegere concretă, deoarece sunt posturi diferite. Acesta a declarat că s-ar fi putut pronunţa dacă ar fi fost pus să aleagă între Mihai Pintilii şi Adrian Şut.
De asemenea, Mihai Stoica a fost întrebat şi ce va face FCSB, după posibilele plecări ale lui Darius Olaru şi Florinel Coman. Managerul general al roş-albaştrilor a transmis că cei doi vor putea prinde transferuri de vis dacă România va avea meciuri solide la Campionatul European din vară.
"(N.r. Olaru şi Coman sau Dică şi Rădoi) Dică şi Rădoi…Olaru şi Coman…trebuie să jucăm mult mai defensiv. Aş face o altă înţelegere. Să vină Dică şi Rădoi împrumut un an de zile, să rămână până când pleacă Coman sau Olaru. Nu prea poţi să schimbi jucătorii dintr-o generaţie în alta- Măcar să păstrăm posturile. Dacă vorbeam de Chipciu cu Coman, sau Boştină. Sau Rădoi, Pintilii cu Şut. Aşa nu merge.
(N.r. Ce veţi face după ce vor pleca Olaru şi Coman) Ca ei să plece în vară trebuie să găsească cluburi cu care să se înţeleagă şi care să plătească într-o singură tranşă cinci milioane de euro, nu e o sumă mică, chiar dacă pentru unii e. Dacă faci comparaţie cu sumele pe care au plecat Man şi Stanciu, da, dar nu e o sumă mică.
Pentru a se vinde, trebuie să aibă un parcurs foarte bun la echipa naţională, la turneul final, oricare dintre ei. Ne va fi foarte greu să vinde după turneul final, vom aborda defensiv această fază, acest turneu", a declarat Mihai Stoica, conform orangesport.ro.
Florinel Coman poate înlocui un jucător de 60 de milioane de euro la Stuttgart
Florinel Coman poate înlocui un jucător de 60 de milioane de euro la Stuttgart! Adrian Ilie a făcut anunţul şi a dezvăluit că extrema celor de la FCSB i-ar putea lua locul lui Silas, jucător care urmează să fie vândut de echipa germană.
"Am vorbit cu cei de acolo și l-au analizat. Extrema lor, Silas, are o ofertă foarte mare, de 60 de milioane de euro, din Arabia Saudită, și se gândesc că Florinel Coman ar putea fi omul care să ocupe banda stângă la Stuttgart, având în vedere și suma lui de transfer.
Sigur mai sunt 2-3 pe listă. Are aceleași calități ca Silas, are viteză, lovește mingea cu piciorul drept, intră în combinații… Clar îi mai trebuie puțină forță, dar are calitățile necesare să joace în campionatul Germaniei.
Nu știu dacă a venit cineva să discute cu el. E exploziv și marcheză. Poate să câștige fără probleme 100.000 de euro pe lună", a declarat Adrian Ilie, conform fanatik.ro.